10. Midtvejsopfølgning på Beskæftigelsesplan 2023 (Åben)
Tidl. politisk behandling AU, 07.12.22, pkt. 1, BY, 20.12.22, pkt. 16
Forventet sagsgang
AU, ØK, BY
Lovgrundlag
Lov om organisering og understøttelse af 
beskæftigelsesindsatsen mv.
SAGENS INDHOLD
Byrådet skal i denne sag tage stilling til midtvejsopfølgning på Beskæftigelsesplan 
2023. 
Der er fastsat i alt fem overordnede mål for beskæftigelsesindsatsen i [adresse] i 2023. Målene 
er følgende:
1.
Samarbejdet med virksomhederne skal styrkes 
2.
Langtidsledigheden skal nedbringes blandt jobparate borgere 
3.
Flere unge skal i job eller uddannelse 
4.
Flere flygtninge og familiesammenførte skal være selvforsørgende 
5.
Indsatsen for borgere med funktionsnedsættelse skal styrkes.
Tabel 1 viser overordnet status for målene. Status for målene samt beskrivelse af jobcentrets indsatser er 
nærmere uddybet i det vedlagte notat.
Tabel 1: Midtvejsopfølgning på målene i Beskæftigelsesplan 2023
Mål
Status
1
Samarbejdet med virksomhederne skal styrkes
Der er opstillet to konkrete mål til mål 1. 
Første mål er, at gennemsnitligt 30 % af modtagne jobordrer (specifikke 
ledige stillinger) fra virksomhederne skal ende ud i en ordinær ansættelse 
på baggrund af jobcentrets formidling af en kandidat (besættelsesgraden). 
I januar 2023 endte 21 % af de modtagne jobordrer i en ordinær 
ansættelse. For det seneste halve år (perioden august 2022 til januar 
2023) var gennemsnittet 17 %. 
Andet mål er, at tilfredsheden med Jobcenter [adresse] 
virksomhedsservice skal være højere end landsgennemsnittet i KLs 
tilfredshedsmåling af jobcentrenes virksomhedsservice. 
I første kvartal af 2023 var 79 % af virksomhederne tilfredse eller meget 
tilfredse med Jobcenter [adresse] virksomhedsservice.    
Landsgennemsnittet i KLs tilfredshedsmåling var i første kvartal 84 %.
[adresse]: EMN-2023-01285
Dok-ID: 3544873
Sagsbehandler: lbis
Byråd
29. august 2023  19:00
2
Langtidsledigheden skal nedbringes blandt jobparate borgere
Målet er, at der maksimalt må være 98 langtidsledige jobparate borgere i 
gennemsnit i 2023. Det gennemsnitlige antal langtidsledige jobparate 
borgere er for perioden januar til marts 2023 på 64.
3
Flere unge skal i job eller uddannelse 
Målet er, at antallet af unge på uddannelseshjælp maksimalt må være på 
200 fuldtidspersoner i gennemsnit i 2023. For perioden januar til april 
2023 var der i gennemsnit 202 uddannelseshjælpsmodtagere. Pr. april 
2023 var der 207 uddannelseshjælpsmodtagere.
4
Flere flygtninge og familiesammenførte skal være selvforsørgende
Der er opstillet to konkrete mål til mål 4.
Første mål er, at minimum 10 flygtninge på selvforsørgelses- og 
hjemrejseydelse samt overgangsydelse skal opnå varig selvforsørgelse 
ved udgangen af 2023. Heraf skal halvdelen være kvinder. Varig 
selvforsørgelse forstås som mindst seks måneder sammenhængende 
selvforsørgelse i form af beskæftigelse, uddannelse eller 
integrationsgrunduddannelse (IGU). I alt har én flygtning opnået varig 
selvforsørgelse ultimo april 2023. Der er tale om en kvinde. Der er samlet 
11 flygtninge, der modtager selvforsørgelses- og hjemrejseydelse samt 
51, der modtager overgangsydelse i målgruppen.
Andet mål er, at minimum 35 ukrainske flygtninge på selvforsørgelses- og 
hjemrejseydelse samt overgangsydelse skal opnå varig selvforsørgelse i 
form af ordinær beskæftigelse, uddannelse eller IGU ved udgangen af 
2023. I alt har syv ukrainske flygtninge opnået varig selvforsørgelse ultimo 
april 2023. Samlet er der 97 ukrainske flygtninge i målgruppen. Andelen 
af beskæftigede ukrainere i [adresse] er pr. april 2023 på 76 %, jf. 
jobindsats.
5
Indsatsen for borgere med funktionsnedsættelse skal styrkes
Der er opstillet to konkrete mål til mål 5.
Første mål er, at flere borgere i fleksjob på hhv. 1-5 og 6-10 ugentlige 
arbejdstimer (udviklingsfleksjob) skal opnå progression i form af øget 
effektiv arbejdstid. 

I marts 2023 var 34,3 % af fleksjobbere med en arbejdstid på 1-5 
timer gået op i arbejdstid. Andelen var 33,8 % i marts 2022. 

I marts 2023 var 36,7 % af fleksjobbere med en arbejdstid på 6-
10 timer gået op i arbejdstid. Andelen var 32,3 % i marts 2022.
Det andet mål er, at andelen af borgere i fleksjob over 10 ugentlige 
arbejdstimer skal stige i forhold til andelen af borgere i udviklingsfleksjob 
(1-10 ugentlige arbejdstimer). 

Andelen af borgere i fleksjob på over 10 timer var i marts 2023 på 
35,4 %. I 2022 var andelen 34,9 %. 

Andelen af borgere i fleksjob på 1-10 timer var i marts 2023 på 61 %. 
Andelen var i 2022 på 60 %.

Andelen af fleksjob med uoplyst timantal er faldet. I marts 2023 er 
andelen 3,2 %, hvor andelen i 2022 var 5,0 %.
VURDERING
Job og Økonomi vurderer på baggrund af midtvejsopfølgningen, at flere af målene i Beskæftigelsesplan 
2023 forventes at blive nået ved en fastholdelse af de igangværende initiativer. 
Antallet af jobparate langtidsledige er færre end målsætningen på maksimalt 98 fuldtidspersoner, jf. mål 2 
og antallet af uddannelseshjælpsmodtagere ligger marginalt over målsætningen på maksimalt 200 
fuldtidspersoner, jf. mål 3. For mål 5 om at styrke indsatsen for borgere med funktionsnedsættelse ses det, 
at andelen af borgere i fleksjob på under 10 timer (udviklingsfleksjob), som har oplevet progression i form 
af øget arbejdstid, er steget. 
Job og Økonomi vurderer derudover, at der for mål 1 om at styrke samarbejdet med virksomhederne samt 
mål 4 om at flere flygtninge skal opnå varig selvforsørgelse, er behov for et fortsat stort fokus, hvis målene 
skal nås. 
Nedenfor beskrives en række eksempler på igangværende indsatser, der skal bidrage til, at 
målsætningerne kan opnås.  
Styrkelse af samarbejdet med virksomhederne
Jobcenter [adresse] arbejder med at styrke samarbejdet med virksomhederne på flere måder. Jobcentret 
har via projektet ”Professionel og proaktiv virksomhedsindsats” fokus på kompetenceudvikling og digital 
understøttelse af jobcentrets medarbejdere i forhold til at arbejde med jobordrer og matchning af ledige 
borgere til konkrete jobs. Der er gennemført to undervisningsdage i slutningen af april 2023 for 
virksomhedskonsulenter, jobkonsulenter og sagsbehandlere. 
Herudover gennemfører Jobcenter [adresse] virksomhedsservice i 2023 en kampagne med 100 
virksomhedsbesøg med henblik på at komme i dialog med kommunens virksomheder og drøfte, hvad 
jobcentret kan hjælpe med i forhold til rekruttering og fastholdelse. Der følges op på KLs tilfredshedsmåling 
ved at virksomheder, der har angivet utilfredshed med deres forløb med jobcentret, kontaktes for at drøfte 
baggrunden herfor. Virksomheder, der angiver et rekrutteringsbehov, kontaktes ligeledes.
Flere flygtninge skal være selvforsørgende
Andelen af ukrainske flygtninge i [adresse], som er i beskæftigelse, har generelt ligget over 
landsplan og RAR Østjylland. I april 2023 var 76 % af de ukrainske flygtninge i beskæftigelse, hvilket svarer 
til 82 personer. Det forventes derfor, at flere hen over det kommende halve år vil opnå varig selvforsørgelse 
i form af mindst seks sammenhængende måneders beskæftigelse, IGU eller uddannelse.
For ikke-ukrainske flygtninge er der pt. 62, der modtager selvforsørgelses- og hjemrejseydelse eller 
overgangsydelse. Flere flygtninge i denne målgruppe er aktivitetsparate og har andre væsentlige problemer 
udover ledighed. Det kan for eksempel være væsentlige helbredsmæssige udfordringer, herunder PTSD, 
sociale, familiemæssige eller kulturelle udfordringer. Jobcenter [adresse] har for denne gruppe et styrket 
fokus på at få afklaret deres arbejdsevne med henblik på at kunne tage stilling til, hvorvidt de kan vende 
tilbage på det ordinære arbejdsmarked, eller om de skal tilbydes ressourceforløb, fleksjob eller 
førtidspension. 
ØKONOMI
Midtvejsopfølgningen har ikke direkte økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At midtvejsopfølgningen på Beskæftigelsesplan 2023 godkendes.
BESLUTNING
Arbejdsmarkedsudvalget, 9. august 2023:
Fraværende: Ingen
Indstilles godkendt.
Økonomiudvalget, 15. august 2023:
Fraværende: Ingen
Indstilles godkendt.
Byråd, 29. august 2023:
Fraværende: Zelma Svendsen, Kim Paulsen
Godkendt.
Bilag
1.
Notat Midtvejsopfølgning på Beskæftigelsesplan 2023 (3544930)
